Yamatostaten
Yamatostaten er den første dokumenterede statsdannelse i Japan, cirka 300-710.
Kejserens hof bestod af klanledere og mere selvstændige høvdinge. Staten, der havde centrum i Yamato nær det moderne Osaka, var stærkest i begyndelsen. Politisk og kulturelt blev den kraftigt påvirket af Korea og efterhånden også af Kina med blandt andet indførelse af konfucianisme og buddhisme. Yamatostatens bedst kendte regent er den legendariske prins Shotoku Taishi.